Diari Oficial de la Generalitat Valenciana


Sumari del DOGV 3398, del 22-12-1998 (1998/10027)

RESOLUCIÓ de 4 de novembre de 1998, del Servei Territorial d'Indústria i Energia de Castelló, per la qual es declara la necessitat d'ocupació dels béns i adquisició de drets afectats d'expropiació. Concessió d'explotació Forés núm. 2.246 a l'Alcora (Castelló). Exp. JUEXPR/1997/6.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3398

Data del DOGV
:   22-12-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/10144


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 4 de novembre de 1998, del Servei Territorial d'Indústria i Energia de Castelló, per la qual es declara la necessitat d'ocupació dels béns i adquisició de drets afectats d'expropiació. Concessió d'explotació Forés núm. 2.246 a l'Alcora (Castelló). Exp. JUEXPR/1997/6. [1998/X10421]
  
Examinats els antecedents que es troben en l'expedient d'expropiació JUEXPR/1997/6, d'aquest Servei Territorial.
  
Antecedents de fet
  
Primer
  
El senyor Francisco Bachero Beltrán, amb domicili al carrer de la Fàbrica núm. 7 de l'Alcora i DNI 40.669.252, titular de la concessió d'explotació minera denominada Forés núm. 2.246, situada al terme municipal de l'Alcora, va sol·licitar la iniciació d'expedient d'expropiació forçosa dels béns i drets afectats indicats al final d'aquest anunci.
  
Segon
  
La informació pública de la declaració de necessitat d'ocupació dels béns i adquisició dels drets afectats d'expropiació va ser exposada al públic mitjançant anuncis publicats en el periòdic Castellón Diario de 21 d'agost de 1997, el Butlletí Oficial de la Província núm. 95, de 9 d'agost de 1997, i el Diari Oficial de la Generalitat Valenciana núm. 3.104, de 21 d'octubre de 1997, i es notificà als que constaven com a titulars de drets afectats.
  
Tercer
  
El 27 d'agost de 1997, la senyora Dolores Antiquino Gallén presenta un escrit en el qual succintament indica que és la propietària de la finca a expropiar, que no hi ha causa legitimadora de l'expropiació, que perdrà qualsevol dret sobre les seues terres i deixarà de ser afectada per l'activitat de l'infractor i que el senyor Francisco Bachero no ha intentat arribar a un acord amb la propietat.
  
Acaba sol·licitant que es declare improcedent l'expropiació, i també la incorporació de diversos documents a l'expedient i la pràctica de prova pericial relativa a les infraccions comeses en l'explotació minera i la no necessitat d'ampliar el marc de la seua activitat per a complir el pla de tasques aprovat.
  
Quart
  
El senyor Francisco Bachero Beltrán va presentar escrits d'al·legacions dels quals es desprén:
  
- El titular registral de la parcel·la és la senyora Dolores Antiquino Gallén corresponent a la finca registral núm. 15.588 inscrita en el llibre 115 de l'Alcora, tom 341, foli 216.
  
- La parcel·la cadastral núm. 185 és al centre de la quadrícula minera i l'objectiu és continuar l'explotació en aqueix front.
  
Cinqué
  
Examinades les al·legacions presentades, el cap de la Unitat d'Energia i Mines d'aquest Servei Territorial emet informes, de 10 de desembre de 1997 i 19 de juny de 1998, en els quals s'assenyala: que la necessitat d'ocupació no es planteja per a resoldre el tema de seguretat rebaixant l'alçària del talús final d'explotació, sinó com a terreny necessari per a continuar desenrotllant, de manera racional, treballs d'explotació dels recursos existents. Si es tractara de resoldre el problema de seguretat de la parcel·la perquè el front no haguera de ser el final de l'explotació, s'hauria imposat la solució des de la zona ja explotada propietat del titular de l'explotació i no plantejant l'expropiació per a resoldre'l.
  
Sisé
  
D'acord amb allò que s'ha disposat en l'article 19.2 del Reglament de la Llei d'Expropiació Forçosa, de 26 d'abril de 1957 (BOE de 20.06.57), emet el 8 d'octubre de 1998 un informe favorable sobre la necessitat d'ocupació l'Assessoria Jurídica de la Conselleria d'Ocupació, Indústria i Comerç.
  
Fonaments de dret
  
Primer
  
De conformitat amb els articles 105 de la Llei 22/1973, de 21 de juliol, de Mines, i 131 del Reial Decret 2.857/1978, de 25 d'agost, pel qual s'aprova el Reglament General per al Règim de la Mineria, l'atorgament d'una concessió d'explotació porta implícita la declaració d'utilitat pública.
  
Segon
  
La concessió d'explotació Forés núm. 2.246 va ser atorgada per la Direcció General d'Indústria i Energia el 16 de novembre de 1981 al senyor Vicente Forés Gallén, la dita Direcció General, l'11 de maig de 1983, va autoritzar el canvi de titularitat d'esta concessió d'explotació a favor del senyor Antonio Forés Gallén, i la Direcció General de la Conselleria d'Indústria, Comerç i Turisme, el 24 d'abril de 1990, va autoritzar el canvi de titularitat a favor del senyor Francisco Bachero Beltrán.
  
Tercer
  
La necessitat d'ocupació queda justificada pels motius exposat en l'informe del cap de la Unitat d'Energia i Mines recollits en l'antecedent cinqué d'esta resolució.
  
Quart
  
Quant a les al·legacions de la senyora Dolores Antiquino Gallén cal indicar que la causa expropiandi ve implícita en la titularitat del dret miner, la pèrdua del seu dret de propietat és una conseqüència normal del procediment expropiatori i l'eventual inadequació del titular dels drets miners a les condicions administratives d'explotació i les possibles causacions de danys a predis veïns podrà ser objecte dels seus corresponents procediments administratius i jurisdiccionals, sense que puguen mesclar-se amb l'expedient expropiatori per a determinar si efectivament concorre la necessitat d'ocupació.
  
Cinqué
  
En el procediment expropiatori s'estableix un tràmit específic a fi d'intentar aconseguir l'avinença en la determinació del preu just, sense perjudici que puga portar-se a cap en qualsevol moment del procediment.
  
Sisé
  
Els documents aportats per la interessada formen part de l'expedient, sense que e considere necessari per a la declaració de necessitat d'ocupació, ja que no tenen relació amb esta, com ja s'ha exposat, l'aportació dels documents que es troben en el procediment judicial o la designació de perit per a la realització d'informes competència de l'administració, més allà dels que consten en l'expedient.
  
Seté
  
D'acord amb la documentació aportada, sí que ha de rectificar-se la relació publicada, ja que de les dades aportades i del certificat registral i l'informe del senyor Francisco Bachero, la titularitat de la parcel·la correspon a la senyora Dolores Antiquino Gallén.
  
De conformitat amb allò que s'ha exposat, i en virtut de les atribucions conferides per la legislació vigent, resol:
  
Primer
  
Declarar la necessitat d'ocupació dels béns i drets que es transcriuen al final de la present resolució afectada per la concessió d'explotació Forés núm. 2.246 del terme municipal de l'Alcora, i desestimar les al·legacions presentades per la senyora Dolores Antiquino Gallén d'acord amb els informes i fonaments de dret recollits en la present resolució excepte la rectificació de la titularitat de la relació de béns i drets afectats tal com s'ha assenyalat.
  
Segon
  
Publicar la present resolució en el Diari Oficial de la Generalitat Valenciana, el Butlletí Oficial de la Província i en un periòdic provincial, i també al tauler d'anuncis de l'Ajuntament de l'Alcora, i notificar-la individualment als interessats.
  
Contra esta resolució, que no posa fi a la via administrativa, podrà interposar-se un recurs ordinari davant de la Direcció General d'Indústria i Energia, Conselleria d'Ocupació, Indústria i Comerç (carrer de Colom, 32, 46590 València), en el termini d'un mes, comptat a partir del dia de la notificació de la present resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de novembre de 1998.- El director territorial: Juan Elías Ramos Barceló.